钦定古今图书集成/明伦汇编/闺媛典/第185卷 > 邓九州妻李氏
## 钦定古今图书集成/明伦汇编/闺媛典/第185卷 > 邓九州妻李氏

按《青州府志》：“李氏，邓九州妻，乐安人。性贞静，事姑以
纯孝称。夫弱冠亡，氏年二十，哀毁，欲以身殉，为家人
解救。姑责以立嗣大义，乃强起，抚孤玙，教之读书，为
诸生。玙没，又抚孙祚远成立。入泮，家中落赖。氏持门
户，勤耕绩，诸子侄悉遵约束，家以复盛。年七十馀，或
劝以时休息，氏泣谢曰：‘五十年作未亡人，凡以为邓
氏门户也，若务休息，老妪殉地下久矣’。”闾里闻之，莫
不感动。都人士咸为请旌